laion/Wikipedia-Exotic huggingface dataset:
פרס בחירת הילדים של ניקלודיאון לאלבום האהוב ביותר

פרס בחירת הילדים של ניקלודיאון לאלבום האהוב ביותר הוא פרס בקטגוריית המוזיקה של הטקס, אחד מארבעת החלקים. ניתן על ידי צופי ניקלודיאון המורכב מקהל ילדים הבוחרים את הזוכים בתחומים השונים, והזוכה בטקס מקבל פסלון כתום בצורת ספינת אוויר (בלימפ), שהייתה לוגו הערוץ במשך רוב התקופה שבין השנים 1984–2009, והוא אף משמש כגלילור (חלול במרכז) עבור אלבום מוזיקה. הטקס החל משנת 1987, בתור טקס הנקרא "The Big Ballot". הפרס לאלבום האהוב ביותר נוסף בשנת 2022, בטקס ה-35. עד טקס זה, בחלקת המוזיקה היה שלוש קטגוריות: זמר, זמרת/להקת ושיר השנה, כאשר רק בשנת 2000, החלו להתווסף עוד קטגוריות בחלקת המוזיקה; הלהקה האהובה ביותר, הצמד האהוב ביותר, האמן החדש האהוב ביותר, ושיר הפסקול האהוב ביותר. ב-2016, התווספה קטגוריה הנקראת "שיתוף הפעולה האהוב ביותר". בשנת 2022, הוחלט כי כמות המועמדים תוגדל לכשישה מועמדים בסך הכל. פרס בחירת הילדים של ניקלודיאון זה מוענק משנת 2022. הראשון לזכות בפרס זה הייתה בילי אייליש עם אלבומה, Happier Than Ever. הזמרת האמריקאית טיילור סוויפט נהפכה לאמנית עם מספר רב ביותר של מועמדויות בפרס זה עם שלושת אלבומי האולפן שלה, כאשר שניים מתוכם הן הוצאות מחודשות אשר הוקלטו מחדש בשל מחלוקת המאסטרס של טיילור סוויפט, Fearless (Taylor’s Version) ‏Red (Taylor’s Version), ו-"Midnights". Kids' Choice Awards grow up, ocregister.com/, פורסם ב-30 במרץ 2007 Nickelodeon's Big Ballot, נבדק ב-2022-07-05 Facebook, Twitter, Show more sharing options, Facebook, Twitter, KIDS VOTE FOR 'KARATE KID II', Los Angeles Times, ‏1987-03-28 (באנגלית אמריקאית) Rated K: For Kids By Kids #07 (The Big Ballot!), נבדק ב-2022-07-05 Nickelodeon Kids' Choice Awards - 2000 | Winners & Nominees, awardsandwinners.com 2000 Nickelodeon Kids' Choice Awards, www.animeexpressway.com Paul Grein, Paul Grein, Olivia Rodrigo, Billie Eilish, BTS & More Big Winners from 2022 Kids’ Choice Awards (Full List), Billboard, ‏2022-04-10 (באנגלית אמריקאית) Good Morning America, Olivia Rodrigo, Billie Eilish and more win at Nickelodeon Kids' Choice Awards, Good Morning America (באנגלית) HIGHLIGHTS AND WINNERS FROM NICKELODEON’S KIDS’ CHOICE AWARDS 2022 | Nick Press, NickPress Alex Finnis, The Taylor Swift-Scooter Braun feud explained - and the latest updates, inews.co.uk, ‏2020-11-17 (באנגלית) Constance Grady, The Taylor Swift/Scooter Braun controversy, explained, Vox, ‏2019-07-01 (באנגלית) Erik Pedersen, Erik Pedersen, Kids’ Choice Awards Nominations Set; Miranda Cosgrove & Rob Gronkowski To Host Show, Deadline, ‏2022-03-09 (באנגלית אמריקאית) Ryan Gajewski, Ryan Gajewski, Kids’ Choice Awards: ‘Spider-Man: No Way Home’ Wins Big; Dr. Jill Biden Speaks, The Hollywood Reporter, ‏2022-04-10 (באנגלית אמריקאית) Denise Petski, Nickelodeon’s Kids’ Choice Awards: ‘Sonic The Hedgehog 2’ Named Favorite Movie; ‘Wednesday’, ‘SpongeBob Square Pants’, Jenna Ortega, Millie Bobby Brown Among Winners, Deadline, ‏2023-03-05 (באנגלית אמריקאית)
צאנקוב

האם התכוונתם ל... אלכסנדר צאנקוב – פוליטיקאי בולגרי דראגן צאנקוב – פוליטיקאי בולגרי קיריאק צאנקוב – דיפלומט ופוליטיקאי בולגרי
גלריית דגלי אוסטרליה

דגלי אוסטרליה: מדיה וקבצים בנושא גלריית דגלי אוסטרליה בוויקישיתוף
ולא יהיה כקרח וכעדתו

וְלֹא יִהְיֶה כְקֹרַח וְכַעֲדָתוֹ היא מצוות לא תעשה שאוסרת להחזיק במחלוקת. יש אומרים שמצווה זו נמנית כאחת מתרי"ג מצוות. לאחר מחלוקת קרח ועדתו ומות מאתיים וחמישים מקריבי הקטורת, ציווה ה' את משה שיאמר לאלעזר בן אהרון לעשות מהמחתות ציפוי למזבח, כדי שיהיו לאות לבני ישראל. אלעזר מבצע את הציווי ובתוך כך מתפרשת תכלית האות: וַיִּקַּח אֶלְעָזָר הַכֹּהֵן אֵת מַחְתּוֹת הַנְּחֹשֶׁת אֲשֶׁר הִקְרִיבוּ הַשְּׂרֻפִים וַיְרַקְּעוּם צִפּוּי לַמִּזְבֵּחַ. זִכָּרוֹן לִבְנֵי יִשְׂרָאֵל לְמַעַן אֲשֶׁר לֹא יִקְרַב אִישׁ זָר אֲשֶׁר לֹא מִזֶּרַע אַהֲרֹן הוּא לְהַקְטִיר קְטֹרֶת לִפְנֵי ה' וְלֹא יִהְיֶה כְקֹרַח וְכַעֲדָתוֹ כַּאֲשֶׁר דִּבֶּר ה' בְּיַד מֹשֶׁה לוֹ — ספר במדבר, פרק י"ז, פסוקים ד'–ה' הפסוק נדרש בתלמוד הבבלי כאיסור מהתורה להחזיק במחלוקת: אמר רב: כל המחזיק במחלוקת - עובר בלאו, שנאמר "ולא יהיה כקרח וכעדתו" — תלמוד בבלי, מסכת סנהדרין, דף ק"י, עמוד א' דברי רב הובאו בספר פסקי הרי"ף והרא"ש, וכן אצל כמה ממוני המצוות: הלכות גדולות, שערי תשובה, סמ"ג ועוד. מנגד, הרמב"ם לא מנה מצווה זו במניין המצוות, ואף כתב שדרשה זו היא אסמכתא. בלאו של לא תתגודדו הרמב"ם ציין את דברי רב, אך כתב שמדובר בדרשה בלבד, והראה על פי מדרש חז"ל שהפסוק אינו ציווי אלא איום שמי שיעשה מעשים שיש בהם מחלוקת על הכהונה - ייענש. ספר יראים, מונה את הלאו הזה כאיסור לחלוק על הכהונה. כך גם כותב הרמב"ן בהשגותיו לספר המצוות, שזהו פשט הכתוב ועיקרו, ולשיטתו, חז"ל הסמיכו על איסור זה את האיסור להחזיק במחלוקת על דרך אגדה ואסמכתא. ברובד הפשט ניתן להבין שכוונת הפסוק היא שכל זר שיחלוק על הכהונה ויקטיר קטורת ייענש בעונש שניתן לקרח ולעדתו, כלומר שהארץ תפתח את פיה ותבלע אותו ואת כל אשר לו. אמנם חז"ל דרשו מלשון הפסוק משמעות הפוכה. לפי המדרש, זר שקרב להקטיר קטורת לא יהיה כקרח וכעדתו, אלא יקרה לו מה שקרה לידו של משה, כלומר צרעת. מדרש זה קושר בין העונש המובטח בפרשת קרח לבין הצרעת בה לקה עוזיהו. במסכת אבות נקבעה חלוקה בין מחלוקת ראויה למחלוקת שאינה ראויה: כָּל מַחֲלֹקֶת שֶׁהִיא לְשֵׁם שָׁמַיִם -סוֹפָהּ לְהִתְקַיֵּם, וְשֶׁאֵינָהּ לְשֵׁם שָׁמַיִם - אֵין סוֹפָהּ לְהִתְקַיֵּם. אֵיזוֹ הִיא מַחֲלֹקֶת שֶׁהִיא לְשֵׁם שָׁמַיִם? זוֹ מַחֲלֹקֶת הִלֵּל וְשַׁמַּאי. וְשֶׁאֵינָהּ לְשֵׁם שָׁמַיִם? זוֹ מַחֲלֹקֶת קֹרַח וְכָל עֲדָתוֹ. — משנה, מסכת אבות, פרק ה', משנה י"ז הרמב"ם פירש את המילה 'סופה' במובן של תכלית. לפי הרמב"ם, תכלית המחלוקת של הלל ושמאי הייתה מציאת האמת, ואכן האמת התלבנה מתוך מחלוקתם. זאת בשונה מהתכלית של מחלוקת קרח וכל עדתו, שהייתה בקשת שררה והניצחון בוויכוח, ולבסוף קרה ההפך. בעל השאלתות מסביר שהמחלוקת יכולה להביא לידי האיסור של לא תשנא את אחיך בלבבך, ולכן לא רק הקטן צריך לכפוף עצמו מול הגדול, אלא גם הגדול יכוף עצמו לקטן כדי למנוע מחלוקת. החפץ חיים מונה את האיסור 'ולא יהיה כקרח וכעדתו' כאחד הלאווים שעליהם יכול לעבור מי שמספר לשון הרע. הרב יהודה שביב, איסור מחלוקת, שמעתין גיליון 100, תש"ן, עמ' 322 - 318 הרב אברהם יוסף אהרמן, הליכות עולם, קודש ישראל פרק כה, מחלוקת ריב שנאה, עמ' קכו-קלד. מחלוקת קורח ועדתו סנהדרין כ עמוד א סנהדרין פרק יא סימן ח לאו קסו שער ג, נח לא תעשה קנז ספר המצוות, שורש ח' ספר המצוות, לאו מ"ה יראים השלם, סי' שנז שורש ח שאילתא קלא פתיחה, לאוין יב
חצי האי בליצה

חצי האי בליצה (באנגלית: Belitsa Peninsula; בבולגרית: полуостров Белица) הוא חצי אי רחב הבולט לכיוון צפון-מערב מחצי האי טריניטי, שבצפון-מזרח חצי האי האנטארקטי, בארץ גרהאם שבאנטארקטיקה. רוחבו של חצי האי 13 קילומטרים. אורכו של חצי האי 8.5 קילומטרים. חצי האי בליצה פורץ לכיוון צפון מערב, והוא גובל במפרץ בואון שמצפון-מזרח לו; חצי האי בליצה גובל במפרץ שארקו, שמדרום מערב לו. חצי האי בליצה גובל במצר ברנספילד, שמצפון-מערב לו. לחצי האי בליצה צורת טרפז. הקצה המערבי שלו הוא כף קיילמאן, והקצה הצפוני שלו היא נקודת נוטר. סלעי ביוור הם קבוצת סלעים הממוקמים 4 קילומטרים מחצי האי בליצה, באמצע המרחק שבין נקודת נוטר לבין כף קיילמאן. חצי האי מופה על ידי סוקרים גרמנים וסוקרים בריטיים בשנת 1996. חצי האי נקרא על שם העיירה בליצה שבדרום-מערב בולגריה.
גלסון דאלה

ז'אקינטו מואונדו "גלסון" דאלה (בפורטוגזית: Jacinto Muondo "Gelson" Dala; נולד ב-13 ביולי 1996) הוא כדורגלן אנגולי המשחק בעמדת הקשר ההתקפי באל-וכרה. גלסון התחיל את הקריירה שלו בקבוצת הכדורגל פרימיירו דה אגוסטו המקומית. בשנת 2016 כבש 23 שערים ב-27 משחקי ליגה ומשך את עיניהם של סקאוטים מטעם בנפיקה ליסבון, אך לבסוף חתם ביריבה העירונית. ב-15 בינואר 2017 ערך את הופעת הבכורה שלו בקבוצת המילואים בהפסד 4-0 לפורטימוננסה. שמונה ימים לאחר מכן הוא כבש את שערו הראשון, בתיקו 1-1 נגד ספורטינג קובילייה. ב-2 באפריל כבש רביעייה בניצחון 5–1 נגד אולהאננסה. ב-21 במאי ערך את הופעת הבכורה שלו בקבוצה הראשונה בניצחון 1-4 נגד צ'אווס. ב-4 בינואר 2018 הושאל לריו אבה במדיה שיחק עונה וחצי. ב-23 באוגוסט 2019 הושאל לאנטליהספור מליגת העל הטורקית במדיה שיחק עד ינואר 2020. בסיום העונה שוחרר מספורטינג וחתם בריו אבה. ב-11 באוגוסט 2021 הושאל לאל-וכרה מליגת העל הקטרית. ב-13 ביוני 2015 ערך את הופעת הבכורה שלו בנבחרת אנגולה בניצחון 0-4 נגד הרפובליקה המרכז-אפריקאית. ב-4 ביולי של אותה שנה, הבקיע צמד בניצחון 2-4 נגד סווזילנד. גלסון השתתף עם הנבחרת בגביע אפריקה לאומות 2019. נכלל בסגל נבחרת אנגולה לטורניר גביע אפריקה לאומות 2023 בשנת 2024. גלסון דאלה, באתר Transfermarkt גלסון דאלה, באתר Soccerway גלסון דאלה, באתר National Football Teams גלסון דאלה, באתר FootballDatabase.eu זמן לאפריקה: את מי יחמיצו מילסון ושואו?, באתר ערוץ הספורט, 17 בדצמבר 2023
יאיר אסייג

יאיר אסייג (נולד ב-18 בספטמבר 1966) הוא כדורגלן עבר ישראלי ששיחק בעמדת החלוץ. כיום מאמן את בית"ר עירוני מעלה אדומים מליגה ב'. אסייג התחיל את הקריירה שלו במחלקת הנוער של הפועל ירושלים, במדיה שיחק 12 עונות. בקיץ 1997 הצטרף למכבי הרצליה במדיה שיחק עונה אחת וכבש שער אחד ב-26 משחקים. בסיום העונה, חזר לירושלים ורשם 5 הופעות בלבד בליגה ובינואר של אותה עונה חתם בבית"ר תל אביב. בסיום העונה פרש מכדורגל. בקיץ 2003 מונה למאמן הפועל ירושלים בה אימן עונה אחת ובמהלך עונת 2005/2006 חזר לתפקיד זה. בהמשך, אימן גם בבית"ר גבעת זאב, בית"ר רמת גן, עירוני בית שמש וקבוצת הנוער של הפועל ירושלים. כיום מאמן את בית"ר עירוני מעלה אדומים. כבש 64 שערי ליגה. אסייג נשוי ואב לשלושה ילדים. מתגורר בירושלים. יאיר אסייג, באתר Transfermarkt אשר גולדברג‏, "משחקים בנדמה לי, אין היום הפועל ירושלים", באתר וואלה, 7 ביולי 2023
תדיראן (פירושונים)

תדיראן הוא שמן של מספר חברות ישראליות, שראשיתן בקונצרן תדיראן. האם התכוונתם ל... תדיראן – קונצרן ישראלי שהתמקד בתחומי מוצרי חשמל, אלקטרוניקה ותקשורת והיה בבעלות חברת כור תעשיות תדיראן גרופ – חברה ציבורית העוסקת בייבוא, ייצור ושיווק מערכות מיזוג אוויר ומוצרי חשמל ביתיים. עד מאי 2021 נקראה "תדיראן הולדינגס" תדיראן טלקום – חברת תקשורת ישראלית
פלורנס (אריזונה)

פלורנס (באנגלית: Florence) היא עיר במחוז פינאל שבמדינת אריזונה, ארצות הברית. העיר ממוקמת על הגדה הדרומית של נהר חילה כ-80 ק"מ מפיניקס. העיר היא בין הוותיקות באריזונה. היא כוללת 25 בניינים שנכללו ברשימת מקומות היסטוריים. האזור היה מאוכלס על ידי האינדיאנים בני תרבות הוהוקם. לפני הקמת העיר חילה הייתה הגבול בין ארצות הברית לבין מקסיקו. בשנת 1853 בעקבות רכישת גדסדן הגבול התרחק דרומה. בשנת 1866 לאזור הגיע לוי רגלס, משתתף מלחמת האזרחים האמריקאית. הוא רכש שטחים באזור ופעל להקמת היישוב החדש. ככל הנראה העיר נקראה על שמה של ביתו של מושל האזור, אך קיימת סברה שהיא נקראה על שם של עיר פירנצה שבאיטליה. בתמיכת המושל ביישוב הוקם משרד דואר. כאשר הוקם מחוז חדש, העיר הפכה למקום מושבו של השלטון המקומי. בשנת 1875 באזור התגלו מרבצי כסף וזה תרם לפיתוח האזור. בשנת 1870 באזור הוקם יישוב חדש בשם "אדמסוויל". בתחילת המאה ה-20 נחר חילה יצאה מגדותיו ועיירה קטנה נהרסה. כל התושבים עברו לפלורנס. בעיר ממוקמת באזור אקלים צחיח בחלק הדרומי של מדבר סונורה. בעיר ממוקמות מספר מתקני כלא השייכים למדינה ומתקנים פרטיים. בסך הכול במתקנים אלו מוחזקים עשרות אלפי אסירים. ביניהם גם אסירים מסוכנים נידונים לתקופות מאסר ארוכות ולמוות. בין האסירים המפורסמים נמנה דאגלס גרצלר. במהלך מלחמת העולם השנייה דרומית לעיר הוקם מחנה שבויים שהיה יכול לאכלס 6000 שבויים גרמנים ואיטלקים. בקרבת מקום הוקם מחנה ליפנים אזרחי ארצות הברית שנאסרו לאחר תחילת המלחמה. בשנת 1995 בקרבת העיר הוקם מנזר אורתודוקסי בו שוכנים נזירים ממוצא יווני. מדיה וקבצים בנושא פלורנס בוויקישיתוף אתר האינטרנט הרשמי של פלורנס (באנגלית) פלורנס, באתר אנציקלופדיה בריטניקה (באנגלית) היסטוריה של הקמת העיר ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
שנגליה

האם התכוונתם ל... גיורגי שנגלאיה – קולנוען גאורגי טורניקה שנגליה – כדורסלן גאורגי רמז שנגליה – כדורגלן גאורגי
Berufsverbot

Berufsverbot ("איסור מקצועי", ובגרמנית: Berufsverbot) הוא צו של "פסילה מקצועית" לפי החוק הגרמני. ניתן לתרגם את Berufsverbot לאנגלית כ"איסור מקצועי". Berufsverbot פוסל את המקבל מלעסוק במקצועות או בפעילויות מסוימות על רקע רישום פלילי, הרשעות פוליטיות או חברות בקבוצה מסוימת. בהתאם לחוק נאצי משנת 1933, חוק לשיקום שירות המדינה המקצועי (ה-Berufsbeamtengesetz), אסרה הממשלה הנאצית בגרמניה על יהודים רבים, אמנים, יריבים פוליטיים ואחרים לעסוק במקצועות מסוימים. לאחר 1945, שלטונות בעלות הברית במערב גרמניה הנפיקו צווי Berufsverbot נגד יוצרי קולנוע פוליטיים מסוימים כמו לני ריפנשטאהל, שקיבלה איסור מקצועי לכל החיים. ב-28 בינואר 1972, הממשלה הפדרלית וראשי הממשלה של מדינות גרמניה הקימו את ה-Radikalenerlass (הצו האנטי-רדיקלי). על פי צו זה, נאסר על אנשים שנחשבו לחברים בארגון קיצוני או מזוהים עמו לעבוד כעובדי מדינה (Beamter), איסור שכלל מגוון עיסוקים במגזר הציבורי כגון הוראה. הצו הוכרז כתגובה לטרור סיעת הצבא האדום. היו שהתנגדו ל-Berufsverbot, משום שלטענתם סתרה את חופש הבחירה התעסוקתי המובטח בחוקת גרמניה. החוק הוחל באופן לא אחיד לאחר 1979, ורבות ממדינות גרמניה ביטלו את החקיקה הרלוונטית. הלנדטאג של סקסוניה התחתונה פרסם גינוי לנוהג ה-Berufsverbot. מדינות אחרות, כמו בוואריה, עדיין מיישמות את הצו. לפחות במקרה אחד (ווגט (Vogt) נגד גרמניה, 1995), בית הדין האירופי לזכויות אדם מצא את גרמניה מפרה את אחריותה לאזרח. דורותיאה ווגט הייתה מורה שפוטרה כי הייתה חברה פעילה במפלגה הקומוניסטית הגרמנית. הקביעה שזכות האזרח הופרה התבססה על סעיף 10 (הזכות לחופש הביטוי) וסעיף 11 (הזכות לחופש ההתכנסות וההתאגדות) של האמנה האירופית לזכויות אדם. לאחר מכן התפשרה עמה הממשלה על מתן פיצוי על זמנה ללא משכורת מלאה, הוספה לזכויות הפנסיה שלה באותה תקופה, וכן נזקים ועלויות צנועות נוספות. Melching, Willem (2016). Waarom Duitsland?. Netherlands: Uitgeverij Prometheus. p. 68. ISBN 9789044630497. "Radical decree - an inglorious chapter in the history of Lower Saxony" (PDF). Lower Saxony State Parliament. 15 בדצמבר 2016. {{cite web}}: (עזרה) Bulletin of the Government of the Federal Republic of Germany no. 15 of 3 February 1972, p. 142 Vogt v. Germany, European Court of Human Rights, sitting as a Grand Chamber in Strasbourg, main judgement delivered 2 September 1995. Case number 7/1994/454/535. Application number 17851/91. מדיה וקבצים בנושא Berufsverbot בוויקישיתוף הצו האנטי-רדיקלי משנת 1972 כרונולוגיה של האירועים בפרשת מיכאל צ'שקוצ'י, 2001-2006 מאתר נגד Berufsverbote
יוסף חיים לוקשטיין

יוסף חיים לוקשטיין (25 בדצמבר 1902 - 13 ביולי 1979) היה רב אמריקאי, דוקטור, נשיא הסתדרות הרבנים דאמריקה, נשיא אוניברסיטת בר-אילן בשנים 1957–1966, ונשיא מועצת בתי הכנסת של אמריקה (אנ'). נולד בשנת 1902 בעיירה סמיאטיץ (ברוסיה הלבנה) להוריו רבי יעקב שכנא ועלקא. בשנת 1910, כשהיה בן שמונה היגר עם הוריו לארצות הברית. למד בישיבת יעקב יוסף שבע שנים ולאחר מכן למד עוד ארבע שנים בתיכון של ישיבת רבי יצחק אלחנן עד שקיבל סמיכה לרבנות בשנת 1926. תוך לימודיו לרבנות סיים תואר שני ועבודת דוקטורט בנושא "זכות הבכורה בחברה ובמשפט היהודי" באוניברסיטת קולומביה. שימש כמרצה בישיבה אוניברסיטה לנושאים - "דרוש" ו"סידורי בית הכנסת". בשנת 1923, התמנה לעוזר לרב משה זבולון מרגלית בקהילת "עדת ישורון" בניו יורק והתחתן עם ביתו גרטרוד שלאנג. לאחר מות הרב מרגלית ירש את מקומו בתור מנהיג הקהילה. בשנת 1928 הקים את בית המדרש למורות שבהמשך הפך לסניף של ישיבה יוניברסיטי ועמד בראשו במשך 10 שנים. בשנת 1937 הקים את ישיבת רמ"ז (אנ') (רבי משה זבולון - על שם הרב מרגלית או על שם סבו) שהייתה בית הספר היומי הקהילתי הראשון בארצות הברית. לאחר מכן התווסף לישיבה גם מוסד של בית ספר תיכון. עמד בראשה עד לשנת 1967. עד למותו הישיבה מנתה כ-800 תלמידים. בשנת 1941 התמנה לנשיא ועד הרבנים של ניו יורק ובהמשך לנשיא הסתדרות הרבנים דאמריקה. לקח חלק פעיל בוועד של הרבנות הצבאית בצבא ארצות הברית ומתוך כך ביקר במחנות פליטי השואה באירופה לאחר מלחמת העולם השנייה. כמו כן, התמנה לנשיא מועצת בתי הכנסת של אמריקה (אנ') ואף הוגדר כנשיא הכבוד של גוף זה עד למותו. הרב לוקשטיין היה ציוני ושימש כיושב ראש הוועדה הארץ ישראלית של ועידת יהודי אמריקה לפני קום המדינה. היה חבר בתנועת המזרחי ואף השתתף בקונגרס שלפני מלחמת העולם השנייה. סייע לד"ר פנחס חורגין ביסוד אוניברסיטת בר-אילן ולאחר פטירתו התמנה לנשיא האוניברסיטה ושימש בתפקיד זה בין השנים 1957 -1967. נפטר בגיל 76 ב-13 ביולי 1979 בבית החולים מאונט סיני במיאמי ביץ', פלורידה. יהדות להלכה ולמעשה (1979). האמונה וגורל האדם (1967). בנו, הרב יחזקאל לוקשטיין כיהן כעוזר הרב בקהילת קהילת ישורון החל משנת 1958, אז קיבל את משרת הרב לאחר פטירת אביו. יוסף חיים לוקשטיין (1902-1979), דף שער בספרייה הלאומית אנציקלופדיה של הציונות הדתית - ו, עמ' 571 ספר היובל, הפרדס, עמ' 460 Saxon, Wolfgang (1979-07-15). "Joseph H. Lookstein Dead at 76; A Rabbi and Orthodox Educator". The New York Times (באנגלית אמריקאית). ISSN 0362-4331. נבדק ב-2022-07-06. נשיאים בעבר | אוניברסיטת בר-אילן, באתר www.biu.ac.il
NSFNet

NSFNet (ראשי תיבות של National Science Foundation Network) היוותה חלק מרכזי משדרת האינטרנט בתחילת שנות ה-90 ושימשה קודם לכן לקשר בין מוסדות אקדמיים. הרשת, שהוקמה ב-1985 על ידי הקרן הלאומית למדע (NSF) של ארצות הברית, חיברה בין חמישה מחשבי על עם רוחב פס של 56Kbps. ב-1988 שודרג רוחב הפס לכ־1.5Mbps וב-1991 ל-45Mbps. הרשת הייתה מבוססת על פרוטוקולי תקשורת של ה-ARPANET. בתחילה, הרשת הייתה מוגבלת למוסדות אקדמיים ומחשבי העל היו ממוקמים במוסדות אקדמיים: באוניברסיטת פרינסטון, באוניברסיטת פרדו, אוניברסיטת קליפורניה בסן דייגו, אוניברסיטת קורנל ואוניברסיטת אילינוי. אולם לאחר מכן צורפו פרויקטים קהילתיים, וב-1991 הצליח הסנאטור דאז אל גור, שלימים יהיה סגן נשיא ארצות הברית, להעביר חוק לחיבור הספריות הציבוריות לרשת. הרשת צמחה קצב אקספוננציאלי. ב-1984 היו ברשת ה-CSNET (קודמתה של ה-NSFNet) כ-1,000 מחשבים מחוברים לרשת; ב-1987 כבר היו מחוברים עשרת אלפים מחשבים, וב-1989 היו כמאה אלף מחשבים מחוברים לרשת. ארגונים שהיו מעוניינים להתחבר לרשת האינטרנט בתחילת שנות ה-90 נדרשו לחתום על הסכם שימוש ישירות עם NSFNet על מנת לקבל גישה לחלקים גדולים של הרשת, וזאת ללא התחשבות לאיזה ספק שירותי אינטרנט ספציפי הם היו מקושרים. משנת 1987 ועד 1995 ניהלה ותיחזקה חברת Merit Networks Inc, מלכ"ר שנוהל על ידי מספר אוניברסיטאות ציבוריות בארצות הברית את ה-NSFNet, וזאת מטעם קרן האמריקאית למדע NSF. ב-30 באפריל 1995, שדירת הרשת של NSFNet הועברה לארכיטקטורה חדשה, לחיבור הדדי בין נקודות קצה. NSFNet אינה קשורה ל-NFS, מערכת קבצים לרשת, פרוטוקול ממשפחת TCP/IP לשיתוף קבצים כמו SMB. מדיה וקבצים בנושא NSFNet בוויקישיתוף אתר האינטרנט הרשמי של NSFNet תולדות האינטרנט
פלייריקס

פלייריקס (באנגלית: Playrix) היא חברה שמפתחת משחקי מחשב. החברה הוקמה בשנת 2004 ברוסיה וכיום המטה שלה ממוקם בדבלין, אירלנד. מייסדי החברה הם האחים דמיטרי ואיגור בוכמן, שנולדו למשפחה יהודית ביער וולוגדה בצפון רוסיה. הם פיתחו את המשחק הראשון בשנת 2001, ופרסמו את המשחק Discovera באותה שנה. משחק נוסף שפותח בהמשך נתן לאחים הכנסה ממוצעת של 200 דולר בחודש. לקראת שנת 2004, לאחר שפותח משחק נוסף ושומרי מסך, המוצרים נתנו להם הכנסה של 10 אלף דולר בחודש. הם החליטו להקים חברה בעיר וולוגדה בה הם התגוררו ולהעסיק מספר עובדים. בסוף שנת 2007 רווחי החברה היו כ-300 אלף דולר בחודש. בשנת 2009 הוחלט להפסיק לפתח משחקים למחשבים ולעבור לפיתוח משחקים לסמרטפונים. המשחק הראשון Township פורסם בשנת 2013. תוך שבע שנים הוא הורד 250 מיליון פעמים. באפריל 2013 מטה החברה עבר לדבלין. החל משנת 2015 מספר משמעותי של מפתחי משחקים של החברה עובדים מרחוק. בשנים 2015–2020 החברה פרסמה משחקים נוספים. היא הגיעה לרווח של 1.5 מיליארד דולר בשנת 2019. לאחר תחילת מגפת הקורונה החברה הודיעה על גידול משמעותי במכירות וברווחים. המשחק Gardenscapes הגיע ל-190 מיליון הורדות. באותה שנה כל עובדי החברה קיבלו בונוס להתמודדות עם המצב. בשנת 2021 שווי החברה היה כ-8 מיליארד דור והיא הייתה החברה הרביעית בעולם בתחומה עם רווח של 2.1 מיליארד דולר. מדיה וקבצים בנושא פלייריקס בוויקישיתוף אתר האינטרנט הרשמי של פלייריקס (ברוסית) אתר האינטרנט הרשמי של פלייריקס (באנגלית) פלייריקס, ברשת החברתית פייסבוק פלייריקס, ברשת החברתית אקס (טוויטר) פלייריקס, ברשת החברתית אינסטגרם פלייריקס, ברשת החברתית VK פלייריקס, ברשת החברתית LinkedIn פלייריקס, סרטונים בערוץ היוטיוב Dean Takahashi, Playrix has become Europe’s quiet giant in mobile gaming, VentureBeat, ‏November 23, 2016 "Mobile-Gaming Billionaires Are Buying Rivals Instead of Selling Out". Bloomberg.com (באנגלית). 2019-12-05. נבדק ב-2022-07-07. Iain Martin, This Russia-Born Billionaire Owns One Of The World’s Largest Game Developers. Amid The Ukraine War, He Navigates A Company In Turmoil, Forbes, ‏March 31, 2022
Reverie

Reverie היא מילה באנגלית שפירושה חלום בהקיץ או הזיה. האם התכוונתם ל... Reverie (מיקסטייפ) – של טינשיי, יצא בשנת 2012 Reverie (אלבום של בן פלאט) – יצא בשנת 2021
עקדת יצחק (גייגר)

"עקדת יצחק" הוא ציור, מסוף המאה ה-19, המיוחס ליוסף צבי גייגר, ומתאר את עקדת יצחק. במשך תקופה ארוכה זוהה הציור כיצירתו של האמן משה בן יצחק מזרחי. כך, לדוגמה, בקטלוג התערוכה "אמנות ואומנות בארץ-ישראל במאה הי"ט", שנערכה במוזיאון ישראל בשנת 1979. גרסה מוקדמת של הציור מצויה באוסף יצחק איינהורן. חיזוק לזיהוי הגיע מהשוואה להדפס אבן מאת מזרחי, המצוי באוסף המוזיאון היהודי בניו יורק. במשך השנים שונה הזיהוי. ראשית, בפינתו הימנית התחתונה של הציור מופיעה חתימה של האמן - "יוסף צבי לעבאך". בפינתו השמאלית מופיע זיהוי של מקום היווצרה - "בעיה"ק צפת ת"ו". על פי המחקר שם המשפחה 'לעבאך' עושה שימוש בשם המשפחה הנוסף של אביו של גייגר - ר' טודרוס ברי"ל [בן ר' יהודה לייב] לעבאך. שנית, חלק מיצירות אחרות של גייגר, כגון "סיפור מגילת אסתר", שאליהן נעשתה ההשוואה, זוהו אף הן בטעות כיצירות של מזרחי. במאי 2022 נמכר הציור במכירה פומבית בעבור 3,200 דולר. העבודה מורכבת משני רגיסטרים (רצועות רוחב), המתארות את סיפור העקדה בסדר כרונולוגי, מימין לשמאל. סביב התיאור מסגרת בצורת חבל קלוע בצבע אדום. תיאורים אלו מלווים בציטוט פסוקים מתאימים מן הטקסט המקראי. ברגיסטר התחתון מתוארים אברהם ויצחק בדרכם אל העקדה. הם לבושים בגדים מפוארים בצבע סגול. אברהם נושא סכין ארוכה ומחתה, ואילו יצחק, ההולך לפניו, נושא על גבו עצים לבערה. מאחוריהם מתוארים חמור ושני נערים היושבים ומחכים. הם מתוארים כלבושים בבגדים בני התקופה וחובשים תרבוש או טורבן. בחלק העליון מופיע תיאור העקדה עצמה. אברהם מתואר לבוש טלית ומניף את המאכלת לעבר יצחק, העקוד על המזבח. מזבח זה מתואר כבעל מסגרת מעוטרת בסגנון מזרחי. למרות שימוש בתיאור זווית המזבח, לא מצליח התיאור להפוך לתלת־ממדי. מעל המזבח מרחף מלאך בעל שש כנפיים אדומות. בצדו השמאלי של התיאור מופיע איל שראשו בין ענפי עץ קטן. למרות סממנים ריאליסטים שונים, נושא הציור אופי עממי בעל הקשור לתיאור פרופורציות ומרחב. פריט מס' 108. ראו: פישר, יונה (עורך), אמנות ואומנות בארץ-ישראל במאה הי"ט, מוזיאון ישראל, ירושלים, 1979, עמ' 124 ראו: פריט 85, מכירה פומבית 86 חלק א' פריטים נדירים ומיוחדים, קדם, 24 במאי 2022 ראו: פריט 85, מכירה פומבית 86 חלק א' פריטים נדירים ומיוחדים, קדם, 24 במאי 2022
22 (שיר של טיני וגרייסי)

22 (מוכר כ-Twenty Two) הוא סינגל שהוקלט על ידי הזמרת-יוצרת הארגנטינאית טיני והזמרת-יוצרת הקולומביאנית גרייסי. הוא יצא לאור ב-3 במאי 2019, על ידי חברת התקליטים הוליווד רקורדס ויוניברסל מיוזיק לטין אנטרטיינמנט, כסינגל המוביל מתוך אלבום האולפן השלישי של טיני, Tini Tini Tini ‏(2020). השיר הגיע למקום החמישי במצעד הסינגלים של אורוגוואי. השיר נכתב על ידי אל דנדי, אנדרס טורס, טיני וגרייסי והופק על ידי דנדי ואנדרס טורס גם כן. טיני הזמינה את חברתה הקולומביאנית גרייסי להקליט עמה את השיר הזה. גרייסי שיתפה פעולה עם טיני בעבר ב-"Lo Malo (Remix)" (עם אנה גרה ואיתנה). "22" הוא שיר בסגנון לטיני וקומביה שמקורה בארגנטינה, שם טיני נולדה וחיה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-115 מיליון השמעות. הווידאו קליפ הרשמי של השיר פורסם ב-3 במאי 2019, ביום יציאתו של "22" כסינגל. בתחילתו, ניתן לראות רכב מפואר נוסע במהירות ובהמשך את טיני מתאפרת. בהמשך לכך, מופיעה גרייסי והשתיים מתחילות לבצע את הבתים שלהן בשיר. לאורכו ניתן לראות את שחקן הכדורגל הארגנטינאי סרחיו אגוארו. נכון ליולי 2022 עומד מונה הצפיות של הקליפ על למעלה מ-255 מיליון צפיות. סרטון השיר "22" באתר יוטיוב TINI & Greeicy – 22, נבדק ב-2022-07-06 monitorLATINO, Title, charts monitorLATINO (בספרדית) Aitana, Ana Guerra - Lo Malo (Remix) ft. Greeicy, TINI, נבדק ב-2022-07-06 22, 2019-05-03, נבדק ב-2022-07-06 TINI, Greeicy - 22, נבדק ב-2022-07-06